CELEX: 31991R2457
Language: el
Date: 1991-08-12 00:00:00
Title: Κανονισμός (ΕΟΚ) αριθ. 2457/91 της Επιτροπής της 12ης Αυγούστου 1991 για την τροποποίηση του κανονισμού (ΕΟΚ) αριθ. 859/89 για τις λεπτομέρειες εφαρμογής των μέτρων παρεμβάσεως στον τομέα του βοείου κρέατος

Avis juridique important

|

31991R2457

Κανονισμός (ΕΟΚ) αριθ. 2457/91 της Επιτροπής της 12ης Αυγούστου 1991 για την τροποποίηση του κανονισμού (ΕΟΚ) αριθ. 859/89 για τις λεπτομέρειες εφαρμογής των μέτρων παρεμβάσεως στον τομέα του βοείου κρέατος  

Επίσημη Εφημερίδα αριθ. L 226 της 14/08/1991 σ. 0006 - 0006

ΚΑΝΟΝΙΣΜΟΣ (ΕΟΚ) αριθ. 2457/91 ΤΗΣ ΕΠΙΤΡΟΠΗΣ  της 12ης Αυγούστου 1991  για την τροποποίηση του κανονισμού (ΕΟΚ) αριθ. 859/89 για τις λεπτομέρειες εφαρμογής των μέτρων παρεμβάσεως στον τομέα του βοείου κρέατοςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1628/91 (2), και ιδίως το άρθρο 6 παράγραφος 8,  Εκτιμώντας:  ότι ο κανονισμός (ΕΟΚ) αριθ. 859/89 της Επιτροπής της 29ης Μαρτίου 1989 περί λεπτομερειών εφαρμογής των μέτρων παρεμβάσεως στον τομέα του βοείου κρέατος (3), όπως τροποποιήθηκε τελευταία από τον κανονισμό (ΕΟΚ) αριθ. 2369/91 (4), έχει προβλέψει, ιδίως,  τις λεπτομέρειες τις σχετικές με τη διαδικασία διαγωνισμού- ότι το άρθρο 12 παράγραφος 1 έχει καθορίσει σε 6 Ecu το ποσό της προσαύξησης του προβλέπεται στο άρθρο 6 παράγραφος 6 του κανονισμού (ΕΟΚ) αριθ. 805/68- ότι, έχοντας υπόψη την αισθητή μείωση  των τιμών αγοράς σ' αυτόν τον τομέα, πρέπει να ληφθούν τα κατάλληλα μέτρα ώστε να αποφευχθεί η κερδοσκοπία κατά την πτώση των τιμών- ότι, για το σκοπό αυτό, πρέπει να ενθαρρυνθεί η ανόρθωση των τιμών, προσαρμόζοντας το ποσό της προσαύξησης ανάλογα με  τις τιμές που έχουν διαπιστωθεί στην αγορά και καθορίζοντας αυτό το ποσό σ' ένα υψηλότερο επίπεδο, εφόσον η τιμή αγοράς βρίσκεται πάνω από ένα ορισμένο όριο-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 12 παράγραφος 1 του κανονισμού (ΕΟΚ) αριθ. 859/68 αντικαθίσταται από το ακόλουθο κείμενο:  "1. Δεν λαμβάνονται υπόψη οι προσφορές που υπερβαίνουν τη μέση τιμή της αγοράς, που διαπιστώνεται σε κράτος μέλος ή σε περιοχή κράτους μέλους για ποιότητα ή ομάδα ποιοτήτων που μετατρέπονται στην κατηγορία R 3, σύμφωνα με τις διαφορές που προβλέπονται  στο παράρτημα ΙV, και προσαυξάνονται κατά ποσό 3,5 % αυτής της τιμής ανά 100 χιλιόγραμμα βάρους σφαγίου, για τα κράτη μέλη ή τις περιοχές ενός κράτους μέλους που πληρούν τους όρους του άρθρου 6 παράγραφος 4 δεύτερη περίπτωση του κανονισμού (ΕΟΚ) αριθ.  805/68, αυτό το ποσοστό επαναφέρεται στο 2,5 %."  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από το δεύτερο διαγωνισμό του Αυγούστου. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 12 Αυγούστου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 148 της 28. 6. 1968, σ. 24. (2) ΕΕ αριθ. L 150 της 15. 6. 1991, σ. 16. (3) ΕΕ αριθ. L 91 της 4. 4. 1989, σ. 5. (4) ΕΕ αριθ. L 216 της 3. 8. 1991, σ. 36.